प्रदेश अध्यक्ष पालीवाल बोले- जनता तक पहुंच जाएंगे हकीकत, इस बार होगा बदलाव
Rajasthan AAP Party Modi Hatao Desh Bachao Poster Campaign - राजस्थान में चुनावी साल शुरू होने के साथ कांग्रेस-बीजेपी के साथ अब आम आदमी पार्टी भी सक्रीय हो गई है। गुरुवार को आम आदमी पार्टी ने राजस्थान में मोदी हटाओ देश बचाओ का कैंपेन की शुरुवात की
राजस्थान में चुनावी साल शुरू होने के साथ कांग्रेस-बीजेपी के साथ अब आम आदमी पार्टी भी सक्रीय हो गई है। गुरुवार को आम आदमी पार्टी ने राजस्थान में मोदी हटाओ देश बचाओ का कैंपेन की शुरुवात की। इस दौरान प्रदेश अध्यक्ष नवीन पालीवाल ने मोदी हटाओ देश बचाओ के पोस्टर का विमोचन किया। जिसके बाद खासाकोठी पुलिया पर पोस्टर लगाकर अभियान की शुरुआत की गई। इसके साथ ही आप नेताओं ने जयपुर के हर गली-मोहल्ले में पोस्टर लगाने की शुरुवात की।
आम आदमी पार्टी के प्रदेश अध्यक्ष नवीन पालीवाल ने कहा कि दिल्ली में जब आम आदमी पार्टी ने मोदी के खिलाफ पोस्टर लगाए। तो हमारे 130 कार्यकर्ताओं पर मामले दर्ज कर दिए गए। लेकिन जब हमारे खिलाफ पोस्टर लगे। तो दिल्ली की पुलिस ने कुछ नहीं किया। प्रधानमंत्री सोचते हैं कि कोई हमारे खिलाफ आवाज उठाएगा। तो उस पर कार्रवाई कर उसे जेल में बंद कर देंगे। लेकिन जेल में बंद करने से कार्यकर्ता की आवाज बंद नहीं होगी। बल्कि और बुलंद होगी। हम भगत सिंह के वंशज हैं, और देश को बदलने वाले हैं। इस बदलाव को लाने के लिए हम जनता को जागरूक कर रहे हैं।
राजस्थान आप के मीडिया प्रभारी योगेंद्र गुप्ता ने कहा कि कुछ लोग कहते हैं कि हम मोदी का व्यक्तिगत विरोध कर रहे हैं। तो उनके लिए मैं बता दूं कि यह व्यक्तिगत विरोध नहीं। बल्कि उन वादों की वादाखिलाफी का विरोध है। जो उन्होंने साल 2014 में जनता से किए थे। आज महंगाई आसमान छू रही है। भ्रष्टाचार अपने चरम पर है। लोग बेरोजगार घूम रहे हैं। गरीब और गरीब होता जा रहा है। क्या यह मुद्दे नहीं है।
लेकिन जब इन मुद्दों पर हम बात करते हैं। तो बीजेपी के नेता लोगों को बरगला देते हैं। कोई दूसरा ही मुद्दा उठा लाते हैं। किसी की सदस्यता समाप्त कर देते हैं। इसलिए लोकतंत को बचने के लिए मोदी को हटाना सबसे जरूरी हो गया है।
उन्होंने कहा कि दिल्ली में तो हमने जीरो से शुरुआत की थी। लेकिन आज हम दिल्ली, पंजाब, गुजरात और हिमाचल में हैं। हम राष्ट्रीय पार्टी बन चुके हैं। क्योंकि हमने जो मुद्दे उठाए थे। वह जनहित में थे। लोगों ने हमें मौका दिया। क्यों कि उन्हें पता था कि यह हमारे मुद्दों की बात कर रहे हैं। यह हमारे हित में है। यहां पर भी हम जनता के मुद्दों की बात कर रहे हैं। अगले चुनाव में भाजपा को हमसे बड़ा खतरा होने वाला है। हम राष्ट्रवादी और ईमानदार हैं। इन दोनों पार्टियों की तरह जनता को लूटने वाले नहीं हैं।